Lav et referat af nedenstående tekst:

Tekst:
Med hjælp fra stamdata fra Paqle og data fra KMD, forsøger vi at tegne arketypen på en nordjysk byrådskandidat. Mød Peter nederst i artiklen. ”Hvad er barnets navn?” Tager man et kig på listen af kandidater til kommunalvalget i Nordjylland og sorterer efter fornavn, vil ‘Peter’ fremgå 30 gange. Og det er måske slet ikke så underligt. I Danmark er ’Peter’ nemlig det navn, flest danskere har som første fornavn, ifølge Danmarks Statistik.47.655 personer hed ’Peter’ til første fornavn i starten af januar 2021. Der er næststørst sandsynlighed for, at en nordjysk byrådskandidat hedder ’Jens’. 29 Jens’er er opstillet. ‘Jens’ er det navn, tredjeflest danske mænd hedder til første fornavn. Næstflest danske mænd hedder ’Michael’, og så har vi allerede rundet to ud af tre navne på journalisterne bag denne artikel. På 14. pladsen finder man det første kvindenavn. Det er 'Mette', som 11 opstillede kandidater i Nordjylland hedder. Tre pladser længere nede står der ’Lene’, som 10 kandidater hedder og på 28. pladsen finder man ’Pia’ med 8 dobbeltgængere. Søger man i databasen, er der faktisk hverken en kandidat på 52 år eller 51 år, som hedder Peter, selvom de to parametre betegner en gennemsnitlig, nordjysk byrådskandidat. Men der en kandidat på 52 år, der hedder Jens: Kun 204 af 973 opstillede kandidater i Nordjylland har et unikt fornavn. Alder er bare et tal Den ældste opstillede kandidat er 79 år og de yngste er 18 år, som er minimumsalderen for at kunne opstille. Gennemsnitsalderen er 52 år. Den ældste kandidat i Nordjylland var 79-årige Hildo Rasmussen, som stillede op for Socialdemokratiet i Brønderslev. - Jeg har det godt med min alder og jeg har haft et godt valg, siger Hildo Rasmussen (S), som fik 349 personlige stemmer og dermed syvende flest i Brønderslev Kommune. Han mener ikke, at der er behov for flere kandidater på 79 år, men at det er vigtigt med variation. - Min alder har ikke været en hæmsko. Jeg har kunnet klare alle de opgaver, jeg har fået, så jeg har ingen problemer med min alder. Alle har noget, som holder dem i gang. Med mig er det politik, siger Hildo Rasmussen (S) til TV2 Nord. I den anden ende af aldersskalaen er der fire kandidater på 18 år: Astrid Gravgaard Hald (EL) i Aalborg, Markus Munk Jensen (K) i Thisted samt Anna Vallentin Møller (K) og Jonas Steffensen (DF) fra Jammerbugt Kommune. Beregninger er lavet ud fra de 794 kandidater ud af 973, der har udfyldt en valid fødselsalder i vores kandidatsystem. Stemmetal er ikke bare et tal Det vigtigste for en byrådskandidat er selvfølgelig de personlige stemmer. Altså hvor krydser, vælgerne har sat ud for netop Peter på 52 år. Eller en anden. I gennemsnit har alle kandidater fået 268 stemmer. Borgmester i Aalborg Thomas Kastrup-Larsen (S) er den nordjyske kandidat, der har fået flest stemmer: 14.453. På Læsø har Nye Borgerliges Danny Depenau Petersen fået 0 stemmer, ifølge KMD. Hvis en kandidat har fået nok stemmer til at blive valgt ind i byrådet, har vedkommende i gennemsnit fået 697 stemmer. Så her kan du møde arketypen for en nordjysk byrådskandidat:

Referat:
Der er størst sandsynlighed for, at du er 52 år og hedder Jens eller Peter, hvis du er byrådskandidat i Nordjylland. Det viser data fra kommunalvalget.